Oʻzbekiston Respublikasi Adliya vazirligi huzuridagi X. Sulaymonova nomidagi Respublika sud ekspertizasi markazi faoliyatini yanada takomillashtirish hamda sud ekspertizasi sohasida ekspertlik ishlarini yanada rivojlantirish chora-tadbirlari toʻgʻrisida
(resolution, 2022-01-10)

Oʻzbekiston Respublikasining “Genom boʻyicha davlat roʻyxatiga olish toʻgʻrisida”gi Qonuni va Oʻzbekiston Respublikasi Prezidentining “Oʻzbekiston Respublikasida sud-ekspertlik tizimini takomillashtirish chora-tadbirlari toʻgʻrisida” 2021-yil 5-iyuldagi PF-6256-son Farmoni ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Adliya vazirligi huzuridagi X. Sulaymonova nomidagi Respublika sud ekspertizasi markazining (keyingi oʻrinlarda — Sud ekspertizasi markazi) Fargʻona, Surxondaryo, Xorazm viloyat hududiy boʻlimlarida Odam DNKsi sud-biologik ekspertizasi hamda Samarqand viloyat hududiy boʻlimida Odam DNKsi sud-biologik ekspertizasi va Materiallar, ashyolar va buyumlar kriminalistik ekspertizasi laboratoriyalari bosqichma-bosqich tashkil qilinsin. 2. Oʻzbekiston Respublikasi Adliya vazirligi huzuridagi X. Sulaymonova nomidagi Respublika sud-ekspertizasi markazi va uning hududiy boʻlimlarining moddiy-texnik bazasini yangi zamonaviy uskuna va jihozlar bilan taʼminlash boʻyicha chora-tadbirlar dasturi (keyingi oʻrinlarda — Dastur) 1-ilovaga muvofiq tasdiqlansin. 3. Adliya vazirligi: 2022-yil 1-iyulga qadar Samarqand viloyati hokimligi bilan birgalikda Sud ekspertizasi markazining Samarqand viloyat boʻlimida Odam DNKsi sud-biologik ekspertizasi va Materiallar, ashyolar va buyumlar kriminalistik ekspertizasi laboratoriyalari tashkil etilayotganligi sababli ushbu boʻlimni xalqaro ISO/IEC 17025 standarti talablariga javob beradigan binoga joylashtirish hamda uni maxsus mebel, kompyuterlar, boshqa zarur texnika va inventarlar bilan taʼminlash choralarini koʻrsin; 2022-yil 1-noyabrga qadar Xorazm viloyat hokimligi bilan birgalikda Sud ekspertizasi markazining Xorazm viloyat hududiy boʻlimida Odam DNKsi sud-biologik ekspertizasi laboratoriyasi tashkil etilayotganligi sababli ushbu boʻlimni maxsus mebel, kompyuterlar, boshqa zarur texnika va inventarlar bilan taʼminlash choralarini koʻrsin; 2022-yil 1-dekabrga qadar Fargʻona viloyat hokimligi bilan birgalikda Sud ekspertizasi markazining Fargʻona viloyat hududiy boʻlimida Odam DNKsi sud-biologik ekspertizasi laboratoriyasi tashkil etilayotganligi sababli ushbu boʻlimni xalqaro ISO/IEC 17025 standarti talablariga javob beradigan binoga joylashtirish hamda uni maxsus mebel, kompyuterlar, boshqa zarur texnika va inventarlar bilan taʼminlash choralarini koʻrsin; 2024-yil 1-sentabrga qadar Surxondaryo viloyat hokimligi bilan birgalikda Sud ekspertizasi markazining Surxondaryo viloyat hududiy boʻlimida Odam DNKsi sud-biologik ekspertizasi laboratoriyasi tashkil etilayotganligi sababli ushbu boʻlimni xalqaro ISO/IEC 17025 standarti talablariga javob beradigan binoga joylashtirish hamda uni maxsus mebel, kompyuterlar, boshqa zarur texnika va inventarlar bilan taʼminlash choralarini koʻrsin; 2023-yil 1-yanvarga qadar sud ekspertiza xulosalarini xalqaro miqyosda tan olinishi va qoʻllanilishini taʼminlash maqsadida Sud ekspertizasi markazining Sud-fonografiya hamda Hujjatlar kriminalistik ekspertizasi laboratoriyalarining xalqaro ilmiy-texnik talablarga mosligini taʼminlagan holda ularni xalqaro akkreditatsiyadan oʻtkazilishini taʼminlasin; 2023-yil 1-martga qadar sudlar va huquqni muhofaza qiluvchi organlarning malakali sud ekspertiza xulosalariga boʻlgan ehtiyojlarini, shuningdek ilgʻor xorijiy tajribani hisobga olgan holda sud ekspertizaning yangi, shu jumladan Sud-soliq ekspertizasi va Oziq-ovqat mahsulotlarini tovarshunoslik ekspertizasi, tadbirkorlik subyektlarining boy berilgan foydasini aniqlashga qaratilgan tadqiqot va boshqa tadqiqot turlarini bosqichma-bosqich amaliyotga tatbiq qilish choralarini koʻrsin; 2022-yil 1-mayga qadar sud ekspertlarini yanada ijtimoiy himoyasini kuchaytirish maqsadida oʻzlari tomonidan oʻtkazilgan tadqiqotlar boʻyicha tushgan pul mablagʻlarining bir qismi bilan ragʻbatlantirish tartibini tasdiqlasin; 2022-yil 1-martga qadar Odam DNKsi sud-biologik ekspertizasi boʻyicha anonim murojaat qilgan shaxslarning shaxsiga doir maʼlumotlarni maxsus belgilar asosida qayd etish orqali tadqiqotlarni oʻtkazishga doir tartibni tasdiqlasin. Sud ekspertizasi markazining Samarqand, Fargʻona, Xorazm hamda Surxondaryo viloyat hududiy boʻlimlarini tegishli talablarga javob beradigan binolar bilan muddatida taʼminlash va jihozlash boʻyicha viloyat hokimlari shaxsan masʼul va javobgar ekanligi belgilab qoʻyilsin. 4. Oʻzbekiston Respublikasi Adliya vazirligi Oʻzbekiston Respublikasi Prezidentining “Oʻzbekiston Respublikasida sud-ekspertlik tizimini takomillashtirish chora-tadbirlari toʻgʻrisida” 2021-yil 5-iyuldagi PF-6256-son Farmoni bilan tashkil etilgan Sud-ekspertlik faoliyatini rivojlantirishni qoʻllab-quvvatlash jamgʻarmasi mablagʻlaridan soha faoliyatini yanada rivojlantirishda foydalanishini taʼminlasin. 5. Sud ekspertizasi markazi va uning hududiy boʻlimlarida faoliyat yurituvchi sud ekspertlariga joyiga chiqib obyektlarni koʻzdan kechirishlarida hamda sud va tergov jarayonlariga qatnashish uchun borishlariga qulayliklar yaratish maqsadida 14 ta navbatchi xizmat avtotransport vositasini saqlash uchun limit ajratilsin. Bunda, avtotransport vositalarini sotib olish va saqlash bilan bogʻliq xarajatlar Sud ekspertizasi markazining budjetdan tashqari mablagʻlari hisobidan amalga oshiriladi hamda avtotransport vositalarining yoʻl bosish yillik limiti, normativlari va ularga xizmat koʻrsatish talablari tegishlicha Sud ekspertizasi markazi tomonidan mustaqil belgilanadi. 6. Vazirlar Mahkamasining “Oʻzbekiston Respublikasi Adliya vazirligi huzuridagi X. Sulaymonova nomidagi Respublika sud ekspertizasi markazi faoliyatini yanada takomillashtirish toʻgʻrisida”gi 2012-yil 14-noyabrdagi 321-son qaroriga 2-ilovaga muvofiq oʻzgartirish va qoʻshimcha kiritilsin. 7. Mazkur qarorning bajarilishini nazorat qilish Oʻzbekiston Respublikasining adliya vaziri R.Q. Davletov zimmasiga yuklansin. T/r Laboratoriya yoki boʻlimning nomlanishi Xarid qilinadigan jihozlar turi Xarid qilinadigan jihozlar soni Talab etiladigan mablagʻ miqdori (AQSh dollarida) Moliyalashtirish manbai Shu jumladan Ijro muddati Ijro uchun masʼullar Davlat budjeti mablagʻlari hisobidan Sud-ekspertlik faoliyatini rivojlantirishni qoʻllab-quvvatlash jamgʻarmasi mablagʻlari Sud ekspertizasi markazining budjetdan tashqari mablagʻlari 2022-yilda 1. Sud ekspertizasi markazining Xorazm viloyat hududiy boʻlimida Odam DNKsi sud-biologik ekspertizasi laboratoriyasi 38 91 619 131 528 000 91 131 2022-yil yanvar - dekabr Moliya vazirligi, Adliya vazirligi, Sud ekspertizasi markazi 2. Sud ekspertizasi markazining Fargʻona viloyat hududiy boʻlimida Odam DNKsi sud-biologik ekspertizasi laboratoriyasi 38 91 619 131 528 000 91 131 2022-yil yanvar - dekabr Moliya vazirligi, Adliya vazirligi, Sud ekspertizasi markazi 3. Sud ekspertizasi markazining Odam DNKsi sud-biologik ekspertizasi laboratoriyasi 1 1 180 000 180 000 2022-yil yanvar - dekabr Moliya vazirligi, Adliya vazirligi, Sud ekspertizasi markazi 4. Sud ekspertizasi markazining Samarqand viloyat hududiy boʻlimida Materiallar, ashyolar va buyumlar kriminalistik ekspertizasi laboratoriyasi 30 88 234 066 97 000 137 066 2022-yil yanvar - dekabr Adliya vazirligi, Sud ekspertizasi markazi 5. Sud-qurilish texnik ekspertizasi boʻlimi 2 3 9 500 - 9 500 - 2022-yil yanvar - dekabr Adliya vazirligi, Sud ekspertizasi markazi Jami 2022-yilda 109 274 1 661 828 1 236 000 106 500 319 328 2023-yilda 6. Sud-avtotexnika ekspertizasi laboratoriyasi 8 17 58 900 58 900 2023-yil yanvar - dekabr Adliya vazirligi, Sud ekspertizasi markazi 7. Sud-fonografiya ekspertizasi laboratoriyasi 14 14 14 566 14 566 2023-yil yanvar - dekabr Adliya vazirligi, Sud ekspertizasi markazi 8. Sud-qurilish texnik ekspertizasi boʻlimi 1 9 27 900 27 900 2023-yil yanvar - dekabr Adliya vazirligi, Sud ekspertizasi markazi Jami 2023-yilda 23 40 101 366 27 900 73 466 2024-yilda 9. Sud ekspertizasi markazining Materiallar, ashyolar va buyumlar kriminalistik ekspertizasi laboratoriyasi 1 1 80 000 80 000 2024-yil yanvar - dekabr Adliya vazirligi, Sud ekspertizasi markazi 10. Sud-qurilish texnik ekspertizasi boʻlimi 2 10 61 900 61 900 2024-yil yanvar - dekabr Adliya vazirligi, Sud ekspertizasi markazi 11. Sud-avtotexnika ekspertizasi laboratoriyasi 1 1 190 000 190 000 2024-yil yanvar - dekabr Adliya vazirligi, Sud ekspertizasi markazi Jami 2024-yilda 4 12 331 900 141 900 190 000 2024-yilda 12. Sud ekspertizasi markazining Surxondaryo viloyat hududiy boʻlimida Odam DNKsi sud-biologik ekspertizasi laboratoriyasi 38 91 619 131 300 000 319 131 2024-yil yanvar - dekabr Adliya vazirligi, Sud ekspertizasi markazi Jami 2024-yilda 38 91 619 131 300 000 319 131 Jami talab etiladigan mablagʻ 174 417 2 714 225 1 236 000 576 300 901 925 4-bandda: a) ikkinchi xatboshisi quyidagi tahrirda bayon etilsin: “2022-yil 1-yanvardan boshlab Markazning rahbar xodimlariga va ekspertlariga alohida mehnat sharoitlari uchun tarif stavkasiga ragʻbatlantiruvchi qoʻshimcha haq va ustamalarni hisoblab yozishda lavozim maoshi tarkibiga kiritiladigan har oylik ustama 50 foiz deb belgilansin”; b) quyidagi tahrirdagi uchinchi xatboshi bilan toʻldirilsin: “Oʻzbekiston Respublikasi adliya vaziriga Markaz tushumlarini foydalanish toʻgʻrisidagi tartibni Moliya vazirligi bilan kelishgan holda tasdiqlash huquqi berilsin.”.